# Upravljanje zalihama

U vezi sa nabavkom materijala A dati su sledeći podaci:

* procenjena godišnja upotreba materijala iznosi 8.000 kg (A)
* procenjeni troškovi pribavljanja zaliha po jednoj porudžbini iznose 10.000 dinara (S)
* procenjeni troškovi držanja zaliha iznose 10% od njihove nabavne vrednosti (i)
* nabavna cena po kg materijala je 400 dinara (e).

Na osnovu ovih podataka treba utvrditi i objasniti:

a) Optimalnu veličinu porudžbine.

b) Ukupne troškove držanja zaliha ako se nabavke vrše u količinama koje odgovaraju optimalnoj veličini porudžbine.

c) Ukupne troškove zaliha ako se nabavka vrši odjednom.

# Relaksacija kreditnih standarda

* Kompanija razmatra mogućnost relaksacije kreditnih standarda. Pri postojećim kreditnim standardima preduzeće proizvede i proda 1.000 jedinica proizvoda. Prodajna cena po jedinici proizvoda iznosi 400 dinara. Prosečni varijabilni troškovi iznose 200 dinara po jedinici, a ukupni fiksni troškovi 170.000 dinara.
* Relaksacijom kreditnih standarda obim proizvodnje i prodaje bi se povećao za 4%, ali bi se prosečan period naplate potraživanja produžio sa 18 na 24 dana. Pored toga, povećali bi se gubici zbog nenaplativih potraživanja sa 0,4% na 0,6% od prodajne vrednosti. Oportunitetni troškovi držanja potraživanja od kupaca bi ostali nepromenjeni na nivou od 17%.
* Utvrditi doprinos relaksaciji kreditnih standarda ukupnom finansijskom rezultatu i na osnovu toga doneti odgovarajuću odluku.

# Metode finansiranja obrtnih sredstava

Date su potrebe kompanije za stalnim i povremenim obrtnim sredstvima:

|  |  |  |  |
| --- | --- | --- | --- |
| Mesec | Ukupna poslovna sredstva | Stalna potrebna sredstva | Povremena potrebna sredstva |
| I | 2.200.000 | 2.000.000 | 200.000 |
| II | 2.140.000 | 2.000.000 | 140.000 |
| III | 2.100.000 | 2.000.000 | 100.000 |
| IV | 2.050.000 | 2.000.000 | 50.000 |
| V | 2.050.000 | 2.000.000 | 50.000 |
| VI | 2.000.000 | 2.000.000 | - |
| VII | 2.180.000 | 2.000.000 | 180.000 |
| VIII | 2.190.000 | 2.000.000 | 190.000 |
| IX | 2.200.000 | 2.000.000 | 200.000 |
| X | 2.150.000 | 2.000.000 | 150.000 |
| XI | 2.100.000 | 2.000.000 | 100.000 |
| XII | 2.040.000 | 2.000.000 | 40.000 |

Od ukupnih stalno potrebnih sredstava na stalna sredstva se odnosi 1.500.000, a na obrtna 500.000 dinara. Kamata na sredstva pribavljena iz dugoročnih izvora plaća se po stopi od 12%, a na sredstva iz kratkoročnih izvora po stopi od 10%.

Koliko bi iznosili ukupni troškovi finansiranja prema:

a) metodu finansiranja prema ročnosti vezivanja sredstava;

b) konzervativnom metodu finansiranja;

c) kompromisnom metodu finansiranja.